Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 30 ก.ย.65
Daily Focu-บล.ฟินันเซีย ไซรัส ประจำวันที่ 30 ก.ย.65
30 ก.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่งตัว Sideways to Sideways Down กรอบ 1,580-1,600 จุด โดยภาพรวมยังขาดปัจจัยหนุน ตลาดยังกังวลเศรษฐกิจโลกที่ชะลอและเสี่ยงเกิด Recession ท่ามกลางเงินเฟ้อและอัตราดอกเบี้ยที่สูง ส่วนปัจจัยสำคัญในประเทศที่ต้องติดตามวันนี้คือการวินิจฉัยของศาลรัฐธรรมนูญปม 8 ปีนายกในช่วงบ่าย
โดยประเมินตลาดจะตอบรับเป็นกลางหรือค่อนไปในทางบวกขึ้นอยู่กับคำวินิจฉัย ประเมินดัชนียังอยู่ในช่วงการแกว่งพักตัวสร้างฐานและปรับพอร์ตตอบรับทิศทางอัตราดอกเบี้ยทั่วโลกที่ตึงตัวมากขึ้นในปีหน้า อย่างไรก็ตามเชื่อตลาดหุ้นไทยยังแข็งแรงกว่าภูมิภาคอื่นๆจากอานิสงส์ของเศรษฐกิจที่ทยอยเร่งตัว หุ้น Domestic และ Reopening Play คาดยังคง Outperform ได้ต่อเนื่อง ได้แก่ ธนาคาร ท่องเที่ยว ค้าปลีก อาหาร ระดับดัชนีปัจจุบันยังอยู่ในโซนที่แนะนำให้ทยอยสะสมหุ้นบริเวณ 1,580-1,600+- จุด และถือระยะกลาง-ยาวรอการฟื้นตัวถึงปี 2023
กลยุทธ์ : ลงทุนใน Domestic และ Selective Play // สะสมหุ้นที่แนวรับหลัก 1,580 จุด
หุ้นเด่นเดือน ก.ย. : CPN, KTB, M, PRM, TU